Jokeri (arvontapeli)

Jokeri on Veikkauksen onnenpeli, jossa pelaaja voittaa, jos hänen kupongissaan kaksi tai useampi numeroa on samalla paikalla kuin arvotussa seitsennumeroisessa numerosarjassa. 

Veikkauksen Jokeri-pelejä pelataan kolmesti viikossa; Keskiviikko-Jokeria pelataan Vikingloton yhteydessä, Perjantai-Jokeria Eurojackpotin yhteydessä ja Lauantai-Jokeria viikoittaisen lottoarvonnan yhteydessä. Myös pelaaminen omana pelinä on mahdollista.

Jokerin sääntöjen takia jättipotteja ei synny, toisin kuin Veikkauksen Lotossa.

 Historia 
Ensimmäinen jokeriarvonta suoritettiin vuonna 1978 6-numeroisena. Jokeri muuttui nykyiseksi 7-numeroiseksi vuonna 1982 . Kierroksesta 3/99 lähtien pelaajat ovat saaneet itse valita numerosarjansa.

Marraskuussa 2009 pelin lähetys muuttui. Uudistuneessa lähetyksessä mukana oli studioyleisö ja jokeri-hahmo, jota esitti näyttelijä Juha Varis.Jokeri poiki kymmeniä palautteita Veikkaukselle – Yle Jokeri-hahmo poistui ruudusta vuonna 2011, mutta Jokeri-klubi nähtiin lähetyksessä vielä kahden vuoden ajan, aina viimeiseen Ylen näyttämään lottoarvontalähetykseen asti.

Ensimmäinen Lauantai-Jokerin seitsemän oikein -tulos löytyi Kuopiossa Saarijärventien R-kioskilla pelatusta rivistä. Tulos arvottiin 25.9.2010. Voittaja sai palkinnoksi miljoona euroa.Kalajoen lottomiljonääri on löytynyt – Ilta-Sanomat

Kesäkuussa 2015 Jokeri uudistui siten, että mukana on nyt tuplausnumero: jos rivin viimeinen numero osuu kohdalle, pelaaja saa voittonsa kaksinkertaisena. Ensimmäinen Jokeri-arvonta tuplausnumeron kanssa suoritettiin 10.6.2015. Lisäksi aikaisemmin vuosina 1978–1990 Veikkauksen mainonnassa esiintynyt piirretty Jokeri-hahmo palasi tässä yhteydessä takaisin.Jokerin voi nyt tuplata – Veikkaus

 Voittoluokat 
+VoittoluokkaOikeiden lukumääräVoiton suuruus1. voittoluokkaseitsemän numeroa oikein oikealla paikallaEnsimmäiseen voittoluokkaan vahvistetaan kierroksittain kokonaisvaihdosta riippumaton jakosumma. 2. voittoluokkakuusi numeroa oikein oikealla paikalla20 0003. voittoluokkaviisi numeroa oikein oikealla paikalla5004. voittoluokkaneljä numeroa oikein oikealla paikalla505. voittoluokkakolme numeroa oikein oikealla paikalla66. voittoluokkakaksi numeroa oikein oikealla paikalla3

 Lähteet 

 Aiheesta muualla 
 Jokeripelit Veikkauksen kotisivulla

Luokka:Veikkaus